কুমিল্লায় প্রবাসীর বাড়িতে হামলা ভাঙচুরের অভিযোগ
কুমিল্লা ব্যুরো ১৯ এপ্রিল ২০১৯, ১৩:১৭ | অনলাইন সংস্করণ
কুমিল্লার মুরাদনগরে হাজী আবু হানিফ নামে এক সৌদি প্রবাসীর বাড়িতে হামলা ভাঙচুর ও লুটপাটের অভিযোগ পাওয়া গেছে।
বৃহস্পতিবার রাতে উপজেলার বাখরনগর গ্রামে এ ঘটনা ঘটে।
এ ঘটনায় প্রবাসীর স্ত্রী পারভীন আক্তার বাদী হয়ে মুরাদনগর থানায় মামলা করেছেন।
মামলার বিবরণে জানা যায়, বাখরনগর গ্রামের দক্ষিণ পাড়ায় দেলোয়ার হোসেন ও আবুল হোসেন গ্রুপের লোকজনের মধ্যে পুকুরের মাটি কাটা নিয়ে বিরোধ সৃস্টি হয়। এ নিয়ে উভয় গ্রুপের মধ্যে সংঘর্ষ হয়। পরে পাল্টাপাল্টি মামলাও করা হয়।
বৃহস্পতিবার আবুল হোসেন গ্রুপের এজহারনামীয় আসামি আল আমিনকে গ্রেফতার করে পুলিশ। এতে ক্ষুব্ধ আবুল হোসেন গ্রুপের লোকজন দেলোয়ার গ্রুপের কাউকে না পেয়ে ঘটনার সঙ্গে সংশ্লিস্ট নয় ওই প্রবাসীর বাড়িতে ভাঙচুর ও লুটপাট চালায়।
এ বিষয়ে মুরাদনগর থানার পরিদর্শক (তদন্ত) নাহিদ আহাম্মেদ বলেন, প্রবাসীর বাড়িতে হামলার ঘটনায় থানায় মামলা এফআইআর করা হয়েছে। এ ঘটনায় জড়িতদের গ্রেফতারের চেষ্টা চলছে।
ইজতেমা নিয়ে তাবলিগের দু’গ্রুপের উত্তেজনা, বিপুল পুলিশ মোতায়েন
হকার সেজে হত্যা মামলার আসামি ধরলেন এসআই
মুরাদনগরে চায়ের দোকানে বসে আলিম পরীক্ষা!